Առաջին հերթին ըսեմ որ, Կարա¬Մուրզայի հարուստ արխիւին մէջ «Մեր Հայրենիք»ի որեւէ օրինակի վրայ, ձայնագրուած ըլլայ ան Լիմոնճեանական կամ Եւրոպական նօթաներով, չեմ տեսած Կարա¬Մուրզային անունը, որպէս անոր երաժշտութեան հեղինակի։ Շատ պիտի փափաքէի տեսնել այն օրինակը որ ըստ Վաչէ Շարաֆեանի, իր բարեկամը տեսեր էր զայն Չարենցի գրադարանի Կարա¬Մուրզայի արխիւին մէջ։ Ես իր արխիւին մէջ գտնուող ձայնագրութիւններէն ունիմ լուսապատճէնը այն օրինակին, որուն վրայ գրուած է «N6 «Մեր Հայրենիք» Մ. Նալբանդեանի։ Երաժշտութիւնը անյայտ է, 1885թ.», զոր կը ներկայացնեմ ստորեւ Լիմոնճեանական ձայնագրութեամբ օրինակներէն մէկուն հետ.¬